
**TOREK, 26.5.2020**

|  |  |
| --- | --- |
| MATEMATIKA (1.,2) | MREŽA KOCKE IN KVADRA zvočna razlaga,  DZ str. 67, 68, 69, zapis v zvezek |
| NARAVOSLOVJE IN TEHNIKA (1.,2.) | MASA SNOVI SE OHRANJA interaktivno gradivo, U.str. 86 in 87, \*poizkus, zapis v zvezek |
| ANGLEŠČINA (2.) | Navodila vam pošlje ga. Polona |
| SLOVENŠČINA (3.) | KATEREGA SPOLA SO SAMOSTALNIKI? DZ.str. 54,55 |

Danes vam pošiljam navodila za izdelavo domačega plastelina.

Plastelin bi lahko kupili, pa ne bi bilo tako zabavno, če ne bi imeli malo packanja :).  
Vse sestavine boste našli v domačih kuhinji, mogoče z izjemo jedilnih barv, ki pa jih dobite v malo večji trgovini.

**Sestavine za domači plastelin**

* 1 skodelica moke
* Pol skodelice soli
* 1 skodelica vode
* 2 žlici olja
* 1 pecilni prašek
* Barvo za hrano (po želji)


**Priprava**


V kozico damo suhe sestavine in prilijemo vodo.

Kuhamo na srednjem ognju in neprestano mešamo. Masa se bo počasi začela strjevati – takrat ogenj malo zmanjšamo.

Če uporabimo tudi barvo, jo dodamo proti koncu kuhanja. Ko se začne odbijat od posode, mešamo še malo dokler ne dobimo kompaktno testo – plastelin. Preložimo ga na peki papir, spodaj pa podložimo desko. Pustimo ga 5 minut, da se ohladi.

Ohlajen domači plastelin zgnetemo, da dobimo gladko obliko. In že ga lahko uporabite za poizkus pri NIT.



**MATEMATIKA**

1. **in 2. ura**

Danes bomo malo preskočili snovi v DZ. Navodila so narejena za **dve šolski uri,** zato si **delo razporedi na torek in sredo**.

1. Oglej si RAZLAGO o nastanku mreže kocke in kvadra.

<https://youtu.be/RKaDjqyMepk>

1. \*Če želiš, poskusi še sam. Doma poišči škatlico, ki ima obliko KVADRA (odpadna embalaža čaja, zdravil, kreme, testenin, riža…)


Škatlici najprej označi skladne ploskve z barvnimi listki.

ZAPOMNI SI: Če razgrnemo papirnati model kvadra, dobimo **lik.**

Imenujemo ga **mreža kvadra**.

Če bi vzeli model kocke in razgrnili ploskve, bi nastal **lik**, ki ga imenujemo **mreža kocke**.

1. Oglej si sliko v DZ str. 67, kjer vidiš, da so mreže enakega telesa lahko različne.



1. **Preriši mrežo kocke in kvadra iz DZ str. 68/ 4.nal**. in ju natančno izreži. S pregibi sestavi model kocke in kvadra. Nasprotne ploskve pobarvaj z enako bravo (glej sliko pri zapisu v zvezek). Mrežo kockke in kvadra prilepi v zvezek k zapisu, ki je v okvirčku.
2. Zapis v zvezek:

|  |
| --- |
| **MREŽA KOCKE IN KVADRA**  G:\POUK NA DALJAVO\9.TEDEN\20200515_160430.jpg |

1. Reši naloge v DZ str. 67, 68 in 69.
2. \*Radovedni in vedoželjni si lahko ogledate ZANIMIV FILMČEK O MREŽAH RAZLIČNIH GEOMETRIJSKIH TELES:

<https://www.youtube.com/watch?v=ZPLQmFw_Z64>

… in filmček učiteljice Nine Jelen:

<https://www.youtube.com/watch?v=haQFqi44dk4&fbclid=IwAR1XKecNVD5x_YmScDUggWcXiF-qcR6dKkoI-n-TnZS3Qozz7rBL1GQBOOc>

**NARAVOSLOVJE IN TEHNIKA**

1. **in 2. ura**

**NAVODILA ZA TVOJE DELO:**


1. Oglejte si interaktivno gradivo na Radovednih pet pod naslovom Masa snovi se ohranja. Tam najdeš tudi en posnetek, ki govori o masi. Nato si preberi vso snov v učbeniku na strani 86,87.




1. Ustno odgovori na spodnja vprašanja:

|  |
| --- |
| * Kako imenujemo napravo, s katero merimo maso? * Kaj nam pokaže tehtnica? * Katere enote uporabljamo za maso snovi? * Kako bi svoji šolski torbi spremenil maso? * Stehtaš se v stoječem položaju, nato še v počepu. Ali izmeriš enako maso? |

1. \*Če želiš lahko opraviš tudi naravoslovno dejavnost. Navodila kako izdelati domač plastelin imaš na prvi strani današnjega dne. Ne pozabi mi poslati fotografije poizkusa.



1. Naredi zapis v zvezek:

|  |
| --- |
| **MASA SNOVI SE OHRANJA**   * Različne stvari lahko **tehtamo s tehtnico**. S tem izmerimo težo snovi, tehtnica pa jo pokaže kot preračunano maso. * Masa ni enako kot teža. Masa podaja količino stvari, ki se ne spreminja. * Maso podajamo v **kg, dag, g, t.** * Masa se ohranja, če snovi nič ne dodamo in nič ne odvzamemo. Snov lahko preoblikujemo, prelivamo, vendar se masa ne spremeni. |

1. Sedaj pa ustno odgovorite še na spodnja vprašanja za ponovitev snovi. Če na kakšno vprašanje ne veste odgovora, si pomagajte z učbenikom ali zvezkom.

|  |
| --- |
| * Zakaj moramo plastenke, preden jih odvržemo, stisniti? * Kje shranjujemo večje količine snovi, kje manjše? * Kakšno funkcijo ima emblaža izdelkov, ki jih kupimo v trgovini? * Kakšna je lahko embalaža (glede na snov, iz katere je)? * Kaj se zgodi, če tekočino preliješ v papirnato embalažo? * Kdaj se masa snovi ohranja? * Katere so enote za merjenje mase? * Katere vrste tehtnic poznaš? |

**SLJ**

**3. Ura**

Včeraj ste na filmčku videli, da samostalniku lahko določimo tudi spol. Če si pozabil si film še enkrat poglej:

[**https://www.youtube.com/watch?v=j9X-4yrNdHA**](https://www.youtube.com/watch?v=j9X-4yrNdHA)

**NAVODILA ZA TVOJE DELO:**

1. V delovnem zvezku rešite strani 54 in 55. Pošiljam vam tudi rešitve.



